Predstavljanje desete knjige Plinija Starijeg, Prirodoslovlje, O letećim bićima
2026-03-30 18:00 - 19:00 (Europe/Zagreb) | Znanstvena knjižnica Dubrovnik, Cvijete Zuzorić 4, Dubrovnik, Dubrovačko-neretvanska, 20000, Croatia
Čast nam je i zadovoljstvo pozvati vas na predstavljanje desete knjige “Prirodoslovlja” Plinija Starijeg “O letećim bićima”, koje organiziraju Znanstvena knjižnica Dubrovnik i Institut Latina et Graeca.
Predstavljanje će se održati u ponedjeljak, 30. ožujka 2026. godine, u 18 sati na III. katu Znanstvene knjižnice Dubrovnik (Ulica Cvijete Zuzorić 4).
Radujemo se vašem dolasku!

Predavanje: Djelovanje čeških graditelja, arhitekata i inženjera na području Dubrovnika
2026-03-30 19:00 - 20:30 | Knežev dvor, Pred Dvorom 1, Dubrovnik, 20000, Croatia
Pridružite nam se u ponedjeljak, 30. ožujka u 19:00 sati u Kneževom dvoru na predavanju izv. prof. dr. sc. Jasenke Kranjčević s Instituta za turizam.
O čemu ćemo razgovarati?Početkom 20. stoljeća, stručnjaci iz Srednje Europe značajno su oblikovali prostor Dubrovnika. Kroz projekte istaknutih imena poput Josefa Drýaka, Aloisa Zime i autora kompleksa u Kuparima, istražit ćemo vizije razvoja i planiranja prostora tog vremena.
Zašto je ovo važno danas?U eri pitanja o preizgrađenosti i održivom turizmu, pogled unatrag nudi dragocjene lekcije. Koliko su tadašnje ideje o skladu arhitekture i prirode slične današnjim izazovima i što smo iz tih iskustava zapravo naučili?
Organizatori:
Hrvatska komora arhitekata – PO DubrovnikDruštvo arhitekata Dubrovnik (DAD)Dubrovački muzeji
Lokacija: Knežev dvor, Dubrovnik Datum i vrijeme: Ponedjeljak, 30. 03. u 19:00 h
Ostanite se družiti s nama i nakon predavanja uz prigodni tratamenat!

Predavanje Barbare Margaretić i Viktorije Žuvele: ZabiljeŽene – Na sceni i iza scene DLJI
2026-03-31 19:00 - 20:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Posljednje predavanje u ovogodišnjem ciklusu “Mjesec žena u povijesti” u organizaciji Dubrovačke baštine održat će kustosice Dubrovačkih muzeja Barbara Margaretić i Viktorija Žuvela.
Izlaganjem ,,ZabiljeŽene – Na sceni i iza scene Dubrovačkih ljetnih igra” rasvjetljava se doprinos kazališnih umjetnica, radnica i djelatnica koje su sudjelovale u stvaranju i razvoju Festivala.
Kratak pregled razdoblja od osnutka Igara do kraja sedamdesetih godina 20. stoljeća poslužit će kao okvir za isticanje onih segmenata kazališnoga stvaralaštva koji su često ostajali na margini, premda su bitno oblikovali cjelokupan doživljaj predstava. Riječ je o područjima poput kostimografije, koreografije, scenskoga pokreta i scenografije.
Na izlaganju ćemo se prisjetiti 27 žena koje su svojim radom ostavile snažan trag u povijesti Igara ─ bilo nezaboravnim ulogama, hrabrim režijama, autentičnim kostimima, oblikovanjem plesnih dionica i scenskoga pokreta, bilo osmišljavanjem scenografije u ambijentalnim prostorima Grada. Jednako tako, prisjetit ćemo se i onih koje su imale važne uloge u organizaciji i vođenju Festivala, ali i brojnih „manjih”, a podjednako važnih uloga — inspicijentica, garderobijerki, tajnica Festivala i drugih djelatnica bez kojih festivalski život ne bi bio moguć.
Izlaganje predstavlja dio istraživanja u sklopu izložbe „Žene – Na sceni i iza scene Dubrovačkih ljetnih igara“ koja je realizirana u suradnji Dubrovačkih ljetnih igara i Dubrovačkih muzeja.
Radujemo se vašem dolasku!

Promocija knjige Dražena Nenadića: Amerika, klinci i tanki živci
2026-04-09 18:00 - 20:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
Dubrovačka promocija knjige Dražena Nenadića: Amerika, klinci i tanki živci održat će se
📢 9. travnja u 18 sati u @lovebardu 📢
Sudjeluju: autor i moderatorica – moja malenkost
Welcome ❤️

Predstavljanje multimedijskog projekta „Trilogija metkovskih nadimaka“
2026-04-10 20:00 - 21:30 | Gradsko kulturno središte Metković, Ul. Stjepana Radića 1, Metković, Dubrovačko-neretvanska, 20350, Croatia
U petak, 10. travnja u 20 sati u GKS-u Metković predstavljanje multimedijskog projekta „Trilogija metkovskih nadimaka“.

Slavica Stojan: 200 godina od tiskanja Gundulićeva „Osmana“
2026-04-15 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
U Saloči od zrcala Narodne knjižnice Grad u srijedu, 15. travnja u 19 sati održat će se predavanje posvećeno znamenitom epu „Osmana“ Ivana Gundulića.
Predavačica: Slavica Stojan
Predavanje donosi zanimljiv uvid u sadržaj i tematsku strukturu ovoga kapitalnog djela, kao i u povijesne i društvene okolnosti njegova nastanka. Poseban naglasak bit će na nedovršenosti „Osmana“, koja i danas potiče brojna pitanja i različita tumačenja među povjesničarima i proučavateljima književnosti.
Također, bit će riječi o povijesti njegova objavljivanja – „Osman“ je prvi put tiskan 1826. godine u Dubrovniku, u tiskari Antuna Martecchinija, a doznat ćete i zašto je priprema prvog izdanja trajala gotovo pola stoljeća.
Saloča od zrcala, Narodna knjižnica Grad Srijeda, 15. travnja 19:00

DAN TRADICIJE U OŠ ŽUPA DUBROVAČKA
2026-04-16 18:00 - 20:30 | Osnovna škola Župa Dubrovačka, Put Dr. Ante Starčevića 84, Mlini, Dubrovačko-neretvanska, 20207, Croatia
DAN TRADICIJE U OŠ ŽUPA DUBROVAČKA

četvrtak, 16. travnja 2026.
u 18:00 sati
OŠ Župa dubrovačka

Pozivamo učenike, roditelje, bake, djedove i lokalnu zajednicu da nam se pridruže u otkrivanju bogatstva naše baštine!

Radujemo se vašem dolasku!

#ErasmusPlus
#bettertogether
#kulturnabaština

Župski pjat

Predstavljanje knjige „Marin Držić: čitanje i književni turizam“
2026-04-16 19:00 - 20:30 | Palača Sponza, Dubrovnik, Stradun 2, Dubrovnik, Dubrovačko-neretvanska, 20000, Croatia
VEZA MARINA DRŽIĆA I KNJIŽEVNOG TURIZMA

U četvrtak, 16. travnja 2026., u dvorani sv. Vlaha u palači Sponza s početkom u 19 sati, Dom Marina Držića svečano će predstaviti poseban izdavački projekt – dvije znanstvene knjige tiskane u okviru vlastite izdavačke djelatnosti – „Marin Držić: čitanje i književni turizam“ te njenog prijevoda na engleski jezik „Marin Držić: Reading and Literary tourism“.
Autorice izdanja su kroatistica i povjesničarka književnosti, nasl. izv. prof. dr. sc. Katja Bakija i Marija Konsuo Kuzmanić, profesorica hrvatskog jezika i književnosti.
Knjiga „Marin Držić: čitanje i književni turizam“ otvara novo poglavlje u promišljanju Držićeva nasljeđa sagledavajući ga u kontekstu suvremene kulturne ponude i turističkog identiteta Dubrovnika i Hrvatske. Kako autorice navode u knjizi: „Književni turizam predstavlja specifičan oblik kulturnog turizma koji uključuje putovanja motivirana interesom za književna djela, autore i mjesta povezana s književnom produkcijom. On spaja fizički prostor i simboličku vrijednost književnosti, pretvarajući stvarne lokacije u scenu na kojoj se fikcija i povijest susreću. (…)
Posebna vrijednost književnog turizma leži u njegovoj sposobnosti da istodobno potiče očuvanje kulturne baštine, pridonosi edukaciji i intelektualnom razvoju posjetitelja, ali i generira dodanu vrijednost lokalnim zajednicama kroz održivi razvoj turizma.“
Veselimo se Vašem dolasku!

Predavanje „Jero Pugliesi – učeni gospar od prošlih vremena“
2026-04-17 17:00 - 18:30 | Knežev dvor, Pred Dvorom 1, Dubrovnik, 20000, Croatia
𝐏𝐞𝐭𝐤𝐨𝐦 𝐮 𝐩𝐞𝐭
Dubrovački muzeji pozivaju Vas na predavanje „Jero Pugliesi – učeni gospar od prošlih vremena“, koje će održati viša kustosica Marina Filipović.
𝐏𝐞𝐭𝐚𝐤, 𝟏𝟕. 𝐭𝐫𝐚𝐯𝐧𝐣𝐚 𝟐𝟎𝟐𝟔.
𝟏𝟕:𝟎𝟎 𝐬𝐚𝐭𝐢
𝐊𝐧𝐞ž𝐞𝐯 𝐝𝐯𝐨𝐫

Ugledni dubrovački liječnik Jero Pugliesi (1862. – 1907.) ostavio je iza sebe impozantan fotografski opus u kojem se s iznimnom osjetljivošću i preciznošću bilježe trenuci svakodnevice, obiteljski život i vizualni identitet Dubrovnika na prijelazu iz 19. u 20. stoljeće.

Više na poveznici: https://dumus.hr/…/predavanje-%e2%80%9ejero-pugliesi…

YUKI OKUMURA Konceptualna umjetnost kroz filozofiju Kitara Nishide
2026-04-17 19:00 - 20:30 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Pozivamo vas na predavanje umjetnikaYukija OkumureKonceptualna umjetnost kroz filozofiju Kitara Nishideu petak, 17. 4. u 19 sati u ARL.
Japanski umjetnik i istraživač Yuki Okumura vidi konceptualnu umjetnost 1960-ih i 1970-ih kao umjetnost intuicije, a ne intelekta, u kojoj djelovanje temeljeno na jednostavnim pravilim otkriva i obnavlja istinsku prirodu sebe i svijeta istovremeno.Taj pogled rezonira ne samo s polaznom definicijom koju je predložio američki umjetnik Sol LeWitt, već i s načinom na koji je japanski filozof Kitaro Nishida razumio umjetnost kao krajnji oblik onoga što je smatrao ‘akcijskom intuicijom’.Ovo predavanje označava kulminaciju Okumurine tjedan dana duge rezidencije u Dubrovniku, tijekom koje je istraživao tu povezanost uz Jadransko more, slično kao što je Nishida produbio svoje razmišljanje uz Japansko more.
Yuki Okumura (rođen 1978., Aomori) istražuje intuitivnu koncepciju i proceduralnu izvedbu samouke, slučajno orijentirane jednostavne radnje kao način rada koji omogućuje svakome da prevede ne samo uvjete i kontekste lokacije, već i vlastitu osobnost i biografiju u ovdje i sada. Izložbe u 2025. godini na kojima je primijenio ovaj pristup kako bi se zajedno s drugima na zaigran način “snalazio” u prostoru uključuju Big White Playground, Secession, Beč; Parasite the White Cube, Het Bos, Antwerpen; te Medium and Dimension: Plastic, CS-Lab, Tokio.

The Japanese artist and researcher Yuki Okumura sees conceptual art in the 1960s and 1970s as an art of intuition rather than intellect, in which simple rule-based actions reveal and renew the true nature of self and world at once. This view resonates not only with the initial definition proposed by the American artist Sol LeWitt, but also with the way the Japanese philosopher Kitaro Nishida understood art as an ultimate form of what he called ‘action-intuition’. This lecture marks the culmination of Okumura’s one-week residency, during which he explored this connection by the Adriatic Sea, much as Nishida deepened his thought by the Sea of Japan.

Yuki Okumura (b. 1978, Aomori) explores the intuitive conception and procedural performance of a self-instructed, chance-oriented simple action as a manner of working that enables anybody to translate not only the conditions and contexts of a site but also their own personality and biography in the here and now. Exhibitions in 2025 in which he employed this approach to playfully ‘navigate’ the space together with others include Big White Playground, Secession, Vienna; Parasite the White Cube, Het Bos, Antwerp; and Medium and Dimension: Plastic, CS-Lab, Tokyo.
Yuki Okumura boravi u Dubrovniku u rezidencijalnom programu Art radionice Lazareti.
https://yukiokumura.com/

OUT & ABOUT: TRŽNICA GRUŽ U DUBROVNIKU
2026-04-18 11:00 - 13:00 | Gruž, Gruž, Dubrovnik, Dubrovačko-neretvanska, 20000, Croatia
Pozivamo vas na okupljanje uz hranu i razgovor na Tržnici Gruž u Dubrovniku, koje će se održati u subotu, 18. travnja 2026., s početkom u 11 sati.

Uz sezonske lokalne namirnice otvorit ćemo prostor za razgovor o arhitekturi, razmjenu ideja i zajedničko iskustvo Place kao živoga javnog prostora.

Događanje “Vidimo se na Placi – Tržnica Gruž” organiziraju autori zgrade tržnice Dinko Peračić i Miranda Veljačić ARP / Peračić-Veljačić u suradnji s Grad Dubrovnik , tvrtkom SANITAT Dubrovnik d.o.o., upraviteljima gradskih tržnica i ribarnica, Društvo arhitekata Dubrovnik te Udruženje hrvatskih arhitekata, UHA.

https://eumiesawards.com/archit…/gruz-market-in-dubrovnik/

Okupljanje se odvija u sklopu programa Out & About, posvećenog radovima u užem izboru za nagrade EUmies Awards, kojeg provodi organizacija Guiding Architects u koordinaciji s Kreativnom Europom i Fondacijom Mies van der Rohe.

Proljeće u Primorju
2026-04-19 09:00 - 17:00 | Mrčevo, Gornja sela, Mrčevo, Orašac, Dubrovačko-neretvanska, 20234, Croatia
𝐏𝐫𝐨𝐥𝐣𝐞ć𝐞 𝐮 𝐏𝐫𝐢𝐦𝐨𝐫𝐣𝐮 𝐧𝐚 𝐥𝐨𝐤𝐯𝐢 𝐮 𝐌𝐫č𝐞𝐯𝐮

Uoči Dana planeta Zemlje, Grad Dubrovnik, Turistička zajednica Grada Dubrovnika i Dubrovačka razvojna agencija DURA / Dubrovnik Development Agency organiziraju manifestaciju „𝐏𝐫𝐨𝐥𝐣𝐞ć𝐞 𝐮 𝐏𝐫𝐢𝐦𝐨𝐫𝐣𝐮“, koja će se održati u nedjelju, 19. travnja na lokvi u Mrčevu.

Program donosi aktivan i sadržajan dan u prirodi kroz pješačku i biciklističku turu „𝐏𝐮𝐭𝐞𝐯𝐢𝐦𝐚 𝐧𝐚š𝐢𝐡 𝐩𝐫𝐞𝐝𝐚𝐤𝐚“, kao i tematsku turu „𝐕𝐨𝐝𝐚 𝐮 𝐤𝐚𝐦𝐞𝐧𝐮“. Uz to, posjetitelje očekuju kulturno-umjetnička događanja uz nastupe folklornih i glazbenih sastava, čime se dodatno ističe bogata 𝐛𝐚š𝐭𝐢𝐧𝐚 𝐝𝐮𝐛𝐫𝐨𝐯𝐚č𝐤𝐨𝐠 𝐏𝐫𝐢𝐦𝐨𝐫𝐣𝐚.

Osiguran je i 𝐛𝐞𝐬𝐩𝐥𝐚𝐭𝐚𝐧 𝐩𝐫𝐢𝐣𝐞𝐯𝐨𝐳 autobusima Libertas Dubrovnik, kako bi sudjelovanje bilo dostupno svima.

Provedite nedjelju aktivno, u prirodi i u dobrom društvu

𝐒𝐚𝐳𝐧𝐚𝐣𝐭𝐞 𝐯𝐢š𝐞 𝐧𝐚 𝐥𝐢𝐧𝐤𝐮: https://www.dubrovnik.hr/…/proljece-u-primorju-na-lokvi…

#experiencedubrovnik #croatiafulloflife #dubrovnik #dubrovnikriviera #dubrovnikneretvacounty #feelfreetodiscover #visitdubrovnik

Župski pjat
2026-04-20 08:00 - 2026-04-27 20:00 | Župa Dubrovačka, Župa Dubrovačka, Dubrovačko-neretvanska, Croatia
Ponedjeljak, 20. travnja
Jutarnji program
Od 8 do 11 sati: Interaktivne radionice s vrtićkom djecom + čitanje legende iz župskog Zbornika
13:20 prostor OŠ Župa dubrovačka: KUD Marko Marojica i OŠ Župa dubrovačka – prezentacija folklora kroz satove folklora i živu baštinu
*edukativni program namijenjen vrtićkoj i školskoj djeci
Popodnevni program
19:00 Predavanje višeg kustosa, voditelja Etnografskog muzeja Ivice Kipre
Lokacija: Dom u Buićima
*suradnja Dubrovačkih muzeja i Festivala Župski pjat
Utorak, 21. travnja
Jutarnji program
8 do 11 sati: Edukacije osnovnoškolske djece – EduKido LEGO interaktivne radionice
Lokacija: Škola na Kantulama
*edukativni program namijenjen vrtićkoj i školskoj djeci
Popodnevni program
18:00 Predavanje uz prezentaciju nove aplikacije o filmskim lokacijama našeg kraja
Predavač: mag. hist. Ivan Lujo
*predavanje na engleskom jeziku
Lokacija: Mlini
Srijeda, 22. travnja
10:00 Dan planeta Zemlje
Interaktivno predavanje i radionica u Zavodu za mediteranske kulture (pokušalište Čibača) – kvalitetno posađen vrt i nutritivna vrijednost lokalnih mediteranskih kultura
Lokacija: Rasadnik Čibača
*suradnja Festivala Župski pjat i Zavoda za mediteranske kulture Sveučilišta u Dubrovniku
Četvrtak, 23. travnja
10:00 do 12:00 Predstavljanje pogona za uzgoj bioklica uz radionicu pokretanja klijanja temeljem tradicijskih kultura
Lokacija: Krstac (staklenik)
Popodnevni program
Ruzmarin & Mirna Sentić
više info: finalmente.srebreno@gmail.com
Petak, 24. travnja
14:00 Posjet OPG-u Kristović, dobitnicima srebrne medalje na prestižnom natjecanju NYIOOC World Olive Oil Competition u New Yorku
Lokacija: OPG Kristović
Subota, 25. travnja
10:00 do 12:00 Likovno-edukativna radionica Župska fauna (6–12 godina)
Voditeljica: viša kustosica pedagoginja Dubravka Tullio
*suradnja Prirodoslovnog muzeja Dubrovnik i Festivala Župski pjat
Lokacija: izvor Bravinjac
Popodnevni program
15:00 do 17:00 Radionica izrade domaće tjestenine s limunom (bezglutenska)
Voditeljica: Ane Čerjan
Lokacija: OPG Jović Lemon Gardens
Nedjelja, 26. travnja
14:00 Postranjskim koracima: šetnja kroz burnu povijest Postranja
Trajanje: 2 sata
Predavač: Domagoj Kristović
Ponedjeljak, 27. travnja
Jutarnji program
8:00 do 11:00 Edukativni program u OŠ Župa dubrovačka: ljekoviti vrt i izrada funkcionalnih poklona/suvenira (sapuni)
*edukativni program namijenjen vrtićkoj i školskoj djeci
Popodnevni program
18:00 Lutkarski teatar Aster: predstava
Lokacija: Samostan sv. Vicenca
Organizator zadržava pravo izmjene programa.
Više informacija: info@zupski-pjat.com

Festival znanosti 2026
2026-04-20 16:00 - 17:30, 2026-04-21 16:00 - 19:00, 2026-04-22 16:00 - 19:00, 2026-04-23 13:00 - 14:30, 2026-04-24 16:00 - 20:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Od 20. do 25. travnja 2026. godine održava se Festival znanosti, čija je ovogodišnja tema energija. Glavni organizator programa u Dubrovniku je Sveučilište u Dubrovniku, dok su partneri u realizaciji Zajednica tehničke kulture Dubrovačko-neretvanske županije i Zajednica tehničke kulture Grada Dubrovnika.

Sudjelovanje na svim radionicama je besplatno, ali je potrebna prijava putem obrasca: https://docs.google.com/…/1FAIpQLSefmgg…/viewform

U sklopu Festivala znanosti Zajednice tehničke kulture Grada Dubrovnika i Dubrovačko-neretvanske županije i njihove članice (Informatički klub Futura, Maritimo Recycling i Aeroklub Nimbus) održat će raznovrsne radionice:

Radionica “Reciklirana munja – izrada privjesaka na temu energije” – ponedjeljak 20. travnja u 16:00 sati u Centru za reciklažu plastike u TUP-u, Ulica Sv. Križa 3 (za učenike od 5. do 8. razreda osnovne škole i učenike 1. razreda srednje škole)
Radionica LEGO jednostavni i motorni strojevi – utorak 21. travnja u 16:00 i 17:30 sati u Centar za djecu, mlade i obitelj Dubrovnik (za učenike osnovnih škola)
Radionica Logički graditelji – srijeda 22. travnja u 16:00 i 17:30 sati u Centru za djecu, mlade i obitelj Dubrovnik (za predškolce i učenike nižih razreda osnovne škole)
Predavanje „Besplatna energija iz zraka: kako jedrilice varaju gravitaciju” – četvrtak 23. travnja u 13:00 sati na Sveučilištu u Dubrovniku, Ćira Carića 4, dvorana B25 (za učenike 7. i 8. razreda osnovne škole te učenike srednjih škola) – nije potrebna prijava
Radionica Mali inženjeri – petak 24. travnja u 16:00 i 18:00 sati u Centru za djecu, mlade i obitelj Dubrovnik (za učenike od 5. do 8. razreda osnovne škole i učenike 1. razreda srednje škole)

Festival znanosti nacionalna je manifestacija usmjerena na popularizaciju znanosti, poticanje dijaloga između znanstvene zajednice i javnosti te jačanje svijesti o važnosti znanstvenih istraživanja i obrazovanja.

#festivalznanosti #festivalznanosti2026 #fz2026 #energija

Predstavljanje knjige „Propaganda slavnih“
2026-04-20 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
𝐏𝐫𝐞𝐝𝐬𝐭𝐚𝐯𝐥𝐣𝐚𝐧𝐣𝐞 𝐤𝐧𝐣𝐢𝐠𝐞 „𝐏𝐫𝐨𝐩𝐚𝐠𝐚𝐧𝐝𝐚 𝐬𝐥𝐚𝐯𝐧𝐢𝐡“ 𝐮 𝐃𝐮𝐛𝐫𝐨𝐯𝐚č𝐤𝐢𝐦 𝐤𝐧𝐣𝐢ž𝐧𝐢𝐜𝐚𝐦𝐚: 𝐩𝐨𝐠𝐥𝐞𝐝 𝐢𝐳𝐚 𝐤𝐮𝐥𝐢𝐬𝐚 𝐢𝐧𝐝𝐮𝐬𝐭𝐫𝐢𝐣𝐞 𝐬𝐥𝐚𝐯𝐧𝐢𝐡

U 𝐩𝐨𝐧𝐞𝐝𝐣𝐞𝐥𝐣𝐚𝐤, 𝟐𝟎. 𝐭𝐫𝐚𝐯𝐧𝐣𝐚 u 𝟏𝟗 𝐬𝐚𝐭𝐢, u 𝐒𝐚𝐥𝐨č𝐢 𝐨𝐝 𝐳𝐫𝐜𝐚𝐥𝐚 𝐍𝐚𝐫𝐨𝐝𝐧𝐞 𝐤𝐧𝐣𝐢ž𝐧𝐢𝐜𝐞 𝐆𝐫𝐚𝐝, bit će predstavljena knjiga „𝐏𝐫𝐨𝐩𝐚𝐠𝐚𝐧𝐝𝐚 𝐬𝐥𝐚𝐯𝐧𝐢𝐡“,, autorica prof. dr. sc. 𝐌𝐢𝐫𝐞𝐥𝐞 𝐇𝐨𝐥𝐲 i doc. dr. sc. 𝐍𝐢𝐤𝐨𝐥𝐢𝐧𝐞 𝐁𝐨𝐫č𝐢ć.

Knjiga „Propaganda slavnih“ istražuje fascinantan svijet stvaranja slave, otkrivajući kako se gradi imidž, na koji se način identitet pretvara u dojam te zašto je vještina komunikacije često moćnija od same istine. Autorice čitatelje i publiku vode iza kulisa domaće i svjetske scene, razotkrivajući mehanizme djelovanja jedne od najutjecajnijih industrija današnjice – industrije slavnih.

Ciklus radionica „Arhitektura poduzetništva“ u Veloj Luci
2026-04-22 10:00 - 13:00, 2026-04-23 10:00 - 13:00, 2026-04-24 10:00 - 13:00 | Vela Luka, Korčula, Vela Luka, Dubrovačko-neretvanska, 20270, Croatia
Poduzetništvo nije samo ideja. To je način razmišljanja, donošenja odluka i upravljanja sobom kroz različite faze razvoja.

Ovaj put donosimo ciklus radionica „Arhitektura poduzetništva“ u Veloj Luci.

Kroz tri tematske radionice sudionici će raditi na:
mentalnoj pripremi za ulazak u poduzetništvo
prepoznavanju unutarnjih prepreka rasta
razvoju poduzetničkog identiteta u fazi razvoja poslovanja

Program vodi Marija Grgurević, magistra primijenjene psihologije ponašanja, s fokusom na cjeloviti pristup poduzetništvu i osobnom razvoju.

Poduzetnički inkubator Vela Luka (Općinska vijećnica)
22.04. – 24.04.2026.
10:00

Prijave:
https://forms.gle/jWrGYJzP2BYFYgyi6
czp@czp.hr | poduzetnicki.inkubator@velaluka.hr

Književni susret: Hrvoje Kovačević
2026-04-22 10:45 - 11:30 | Ogranak Lapad – Dubrovačke knjižnice, Ul. dr. Ante Starčevića 24, Dubrovnik, Dubrovačko-neretvanska, 20000, Croatia
𝐃𝐮𝐛𝐫𝐨𝐯𝐚č𝐤𝐞 𝐤𝐧𝐣𝐢ž𝐧𝐢𝐜𝐞 povodom 𝐃𝐚𝐧𝐚 𝐡𝐫𝐯𝐚𝐭𝐬𝐤𝐞 𝐤𝐧𝐣𝐢𝐠𝐞 organiziraju poseban književni susret za učenike dubrovačkih osnovnih škola.

Gost susreta bit će 𝐇𝐫𝐯𝐨𝐣𝐞 𝐊𝐨𝐯𝐚č𝐞𝐯𝐢ć, jedan od najčitanijih i najomiljenijih hrvatskih autora za djecu i mlade, poznat po svojim napetim, duhovitim i maštovitim romanima. Susret će se održati 𝟐𝟐. 𝐭𝐫𝐚𝐯𝐧𝐣𝐚 s početkom u 𝟏𝟎:𝟒𝟓 u 𝐥𝐚𝐩𝐚𝐝𝐬𝐤𝐨𝐦 𝐨𝐠𝐫𝐚𝐧𝐤𝐮 𝐃𝐮𝐛𝐫𝐨𝐯𝐚č𝐤𝐢𝐡 𝐤𝐧𝐣𝐢ž𝐧𝐢𝐜𝐚.

Očekuje nas druženje ispunjeno razgovorom o knjigama, pisanju, likovima i tajnama stvaranja priča koje osvajaju generacije mladih čitatelja. Susret je namijenjen poticanju čitateljskih navika, kreativnosti i ljubavi prema književnosti.

Cvjetni koncert
2026-04-22 17:00 - 19:00 | Ljetnikovac Sorkočević, Lapadska obala 4, Dubrovnik, Dubrovačko-neretvanska, 20000, Croatia
Turistička zajednica grada Dubrovnika organizira Cvjetni koncert povodom obilježavanja Dana planeta Zemlje, koji će se održati u srijedu, 22. travnja, u prekrasnom ambijentu ljetnikovca Sorkočević na Lapadskoj obali.
Program započinje u 17 sati predavanjem „Čovjek i zdanje: kroz izazove nasljeđa Petra Sorkočevića“, koje će održati Relja Seferović iz Zavoda za povijesne znanosti HAZU. Predavanje će publici približiti značaj kulturne baštine.
U 17.30 sati slijedi glazbeni program, nastup pijanistice Ivane Jelače, koja će izvesti ciklus „Život cvijeća“ skladateljice Dore Pejačević, jedno od najpoetičnijih djela hrvatske klavirske literature.
Posebnu atmosferu događaju dat će cvjetne dekoracije by Kike, koje će dodatno naglasiti simboliku Dana planeta Zemlje i ljepotu prirode.
Ulaz na koncert je slobodan, uz obveznu prethodnu rezervaciju putem e-maila: tic.pile@tzdubrovnik.hr.
U slučaju lošeg vremena koncert se neće održati.

Noć knjige u Dubrovačkim knjižnicama
2026-04-23 08:00 - 23:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
Dubrovačke knjižnice s ograncima i ove će godine svojim programskim aktivnostima 23. travnja obilježiti Noć knjige, manifestaciju koja već 15. godinu zaredom povodom Dana hrvatske knjige (22. travnja) i Svjetskog dana knjige i autorskih prava (23. travnja) potiče kulturu čitanja i uvažavanja knjige.
Tema ovogodišnje Noći knjige, „Pobratimstvo lica u sveMIRu“, posvećena je miru, zajedništvu i međusobnom razumijevanju. Inspiracija za temu pronađena je u pjesmi „Pobratimstvo lica u svemiru“ velikog Tina Ujevića, čija ideja duhovne povezanosti među ljudima nadilazi vrijeme i prostor, podsjećajući nas da smo, unatoč razlikama, usmjereni jedni na druge.
Noć knjige i ove je godine prilika svim generacijama da zastanu, uzmu knjigu u ruke i pronađu prostor za razumijevanje, dijalog i povezanost – jer ako je svijet ponekad raspršen, čitanje ga ponovno okuplja.
PROGRAM
Dubrovačke knjižnice
Narodna knjižnica Grad (Ulica od puča 6)
8:00 / Saloča od zrcala
Edukativna radionica: „Od fotona do električne energije“
(Zajednica tehničke kulture Grada Dubrovnika)
Dob: od 5. do 8. razreda osnovne škole
Na početku radionice sudionicima će se ispričati kratka priča o električnoj struji i o fotoelektričnom efektu. Koristeći fotoelektrični sustav polaznici će izmjeriti napon na panelima pri promjeni kuta upadnih zraka, a potom i pri promjeni intenziteta zračenja. Samostalno će spajati strujni krug, kao izvor koristit će jednu ili više baterija spojenih serijski, a kao trošila spajati u seriju žaruljice. Objasnit će im se rad potenciometra. Prezentirat će im se pretvorba mehaničke energije u električnu na način da će vrtnjom upaliti žaruljicu.
19:00 / Saloča od zrcala
„DOHODU, PROHODU, ALI I OSTAJU – Pujizi, Franćezi, Mori, Rusi i drugi došljaci“
Predavanje iz ciklusa „Sentimentalno putovanje sjećanjem na Grad s Vedranom Benićem“
U razdoblju nakon pada Dubrovačke Republike u više se navrata dogodilo da su u Dubrovniku utočište pokušale pronaći veće skupine ljudi različitih nacionalnosti. S obzirom na dugo postojanje Dubrovnika, takva zbivanja pripadaju fusnotama povijesti, ali za njihove suvremenike predstavljala su veliki događaj. Mnogi su nakon nekog vremena otišli, drugi su se opet trajno u Gradu nastanili. Među njima čak i pripadnici okupatorskih vojska, koji su dezertirali nakon povlačenja njihovih jedinica s dubrovačkoga područja.
Prvo ovogodišnje predavanje iz ciklusa „Sentimentalno putovanje sjećanjem na Grad s Vedranom Benićem“ donosi uvid u ove zaboravljene priče, otkrivajući Dubrovnik kao prostor susreta, utočišta i novih početaka.
20:30 / Izložbeni prostor Narodne knjižnice Grad
Otvorenje izložbe „Unum in stellis“
(inspirirane idejom zajedništva Tina Ujevića i Nikole Tesle)
Glazbena pratnja: Green Tea Co.
Izložba okuplja suvremene dubrovačke autore inspirirane idejom kozmičkog zajedništva Tina Ujevića i jedinstvom univerzuma Nikole Tesle. Kroz različite likovne tehnike radovi istražuju nevidljive veze između pojedinca, drugih i beskraja. Postav izložbe potpisuju Robert Kralj i Marta Baće. Nakon otvorenja održat će se prigodni domjenak uz glazbenu pratnju sastava Green Tea Co.
21:00 / Saloča od zrcala
Književni susret s Tisjom Kljaković Braić
Književni susret s Tisjom Kljaković Braić donosi jedinstvenu priliku za druženje s jednom od najomiljenijih hrvatskih autorica, čiji humor, toplina i britka zapažanja već godinama osvajaju čitatelje svih generacija. Knjige „U malu je uša đava“, „Oni 1“, „Oni 2“ i „Pita moja mama imate li jedno jaje“ – bilježe iznimnu popularnost i kontinuirano visoke naklade, potvrđujući snažnu povezanost s publikom. Njezine ilustracije su odavno prerasle okvire knjiga i postale dio suvremene kulturne ikonografije, dok kroz svoj rad vješto i duhovito bilježi prepoznatljive prizore svakodnevice. Očekuje nas večer bez cenzure, ispunjena dalmatinskim dišpetom, toplinom i prepoznatljivim humorom koji nas podsjeća da su upravo oni najobičniji trenuci – ujedno i najvrjedniji.
OGRANAK LAPAD
10:30
Rođendanska zabava čitateljskog kluba „Zumići“
Dječji čitateljski klub Zumići obilježava još jednu godinu postojanja, čitanja, kreativnosti i druženja. Tim povodom u Ogranku Lapad održat će se veselo druženje uz prigodan program pun iznenađenja. Cilj je programa proslaviti ljubav prema knjigama i zajedništvu koje je klub kroz godine njeguje.
18:00
Interaktivni lutkarski mjuzikl „Put oko svijeta“ (Produkcija Z)
Za djecu od 4 do 10 godina
Predstava upoznaje djecu s kontinentima i njihovim karakteristikama kroz pjesmu i priču. Znate li koliko na svijetu ima kontinenata? Sedam, i to njih šest počinje slovom A, a sedmi slovom E. Nakon čitanja knjige Put oko svijeta za 80 dana, mali Nikola u snu proputuje svijet doživljavajući neviđene zgode i nezgode. Putem susreće devu, kapetana Kineza, polarnog medvjeda, klokana, dupine, papigu Aru, plesačice sambe…

OGRANAK CAVTAT
10:30 / Dom za starije i nemoćne „Konavle“
Predavanje: „Ratko Zvrko: Između svjetla i sjene“
Maris Stanović i Lucijana Mihaljek
Predavanje je nastalo u okviru istoimene izložbe fotografija u Zavičajnom muzeju Konavala te interpretira životni i profesionalni put Ratka Zvrka (1920. – 1998.), boksača i trenera, novinara i urednika Vjesnika te poznatog hrvatskog dječjeg književnika. Korištena fotografska građa nadilazi granice privatnog albuma pa osim navedenog predavanje donosi i atmosferu jednog vremena, društvene prakse i vrijednosti generacija koje su s fotografijom živjele kao s trajnim, a ne prolaznim, zapisom.
19:00
Predavanje: „Viline špilje Konavala“
Jelena Beželj
Usmenim pričanjima poput onih o vilama, vješticama i drugim nadnaravnim bićima čovjek je pokušao shvatiti i objasniti svijet oko sebe. Ljudi su oduvijek težili miru, ravnoteži i pobjedi dobra nad zlim, a priče su im u tome pomagale, Predavanje govori o vjerovanjima da su vile, kao kćeri zmajeva, povezane sa špiljama, što potvrđuju i konavoske predaje o zmaju Boazu iz špilje Šipun i Eskulapovom zmaju iz istoimene špilje. Kroz usmena kazivanja i istraživanja Hrvatsko planinarsko društvo Sniježnica pronašlo je i odredilo devet vilinih špilja, čiji broj nije konačan i očekuje se da će i dalje rasti. Špilje se pritom ističu kao mjesta zaklona, sigurnosti i trajnog simboličkog značenja u lokalnom krajoliku Konavala.
OGRANAK TRPANJ
15:00
Kreativna radionica za djecu

Tribina “Multikulturalnost u suvremenom dobu”
2026-04-23 18:00 - 19:30 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
U sklopu Elafiti Slaloma, donosimo i nešto malo drugačije.

U četvrtak, 23.04. u 18:00 u Studentskom domu održava se tribina na temu “Multikulturalnost u suvremenom dobu”.

Razgovaramo s Feđom Štukanom i Antonijem Pušićem (Rambo Amadeus), uz moderiranje Monike Cverlin.

Tema koja se tiče svih nas, bez obzira odakle dolazimo.

Otvoreno za sve, ulaz besplatan.
Vidimo se.

#elafitislalom #dubrovnik #multikulturalnost

Predavanje „Simbolika zmije u Konavlima: od antike i mitova do zmijarstva i Balda Radovića”
2026-04-23 19:00 - 20:30 | Zavičajni muzej Konavala, Čilipi, Beroje 49, Čilipi, Dubrovačko-neretvanska, 20217, Croatia
Pozivamo vas na predavanje „Simbolika zmije u Konavlima: od antike i mitova do zmijarstva i Balda Radovića” koje će održati povjesničar Ivan Timon Kus u četvrtak, 23. travnja u 19 sati u Zavičajnom muzeju Konavala.

Na predavanju će se predstaviti simbolika zmije u Konavlima, njezini korijeni u antičkim i mitološkim predodžbama te razlozi njezine dugotrajne prisutnosti u lokalnoj tradiciji. Poseban naglasak bit će stavljen na oblikovanje vjerovanja u „tri zmije” i njihovu ulogu u kolektivnom imaginariju. U tom će se kontekstu razmatrati i način na koji se simbolika zmije uklopila u praksu zmijarstva, odnosno pučkog iscjeliteljstva utjelovljenog u liku zmijara poput Balda Radovića Balunča.

Predavač Ivan Timon Kus hrvatski je povjesničar i profesor u Gimnaziji Antuna Gustava Matoša u Samoboru. Diplomirao je povijest na Hrvatskom katoličkom sveučilištu u Zagrebu, gdje je obranio diplomski rad „Narodno liječništvo u Konavlima s kraja 19. i u prvoj polovici 20. stoljeća”. U svom radu usmjeren je na narodnu medicinu, vjerovanja i tradicijsku kulturu, s posebnim naglaskom na zmijarstvo i simboliku zmije. Sudjelovao je na znanstveno-istraživačkom projektu „Pučko liječništvo i iscjeliteljstvo: vjerovanja, prakse, naracije” te je autor izložbe u Samoboru „Zmije u hrvatskoj pučkoj medicini”.

12. Dani hrvatskog pršuta
2026-04-24 17:00 - 20:00, 2026-04-25 09:00 - 14:00 | Hotel Lapad, Lapadska Obala 37, Dubrovnik, Dubrovačko-neretvanska, 20000, Croatia
𝐃𝐮𝐛𝐫𝐨𝐯𝐧𝐢𝐤 ć𝐞 𝟐𝟒. 𝐢 𝟐𝟓. 𝐭𝐫𝐚𝐯𝐧𝐣𝐚 𝐛𝐢𝐭𝐢 𝐮 𝐳𝐧𝐚𝐤𝐮 𝐣𝐞𝐝𝐧𝐨𝐠 𝐨𝐝 𝐧𝐚𝐣𝐩𝐨𝐳𝐧𝐚𝐭𝐢𝐣𝐢𝐡 𝐝𝐨𝐦𝐚ć𝐢𝐡 𝐩𝐫𝐨𝐢𝐳𝐯𝐨𝐝𝐚 – 𝐩𝐫š𝐮𝐭𝐚

U Grad stižu 𝟏𝟐. 𝐃𝐚𝐧𝐢 𝐡𝐫𝐯𝐚𝐭𝐬𝐤𝐨𝐠 𝐩𝐫š𝐮𝐭𝐚, manifestacija koja okuplja proizvođače, stručnjake i sve ljubitelje vrhunske gastronomije. Program započinje u 𝐏𝐞𝐭𝐚𝐤, 𝟐𝟒. 𝐭𝐫𝐚𝐯𝐧𝐣𝐚 𝐮 𝐡𝐨𝐭𝐞𝐥𝐮 𝐋𝐚𝐩𝐚𝐝, gdje će se raspravljati o kvaliteti, proizvodnji i poziciji hrvatskog pršuta na tržištu, a odabrat će se i najbolji među najboljima – šampion pršuta.

𝐒𝐮𝐛𝐨𝐭𝐚, 𝟐𝟓. 𝐭𝐫𝐚𝐯𝐧𝐣𝐚 rezervirana je za sve koji žele doživjeti pršut na pravi način
𝐓𝐫ž𝐧𝐢𝐜𝐚 𝐆𝐫𝐮ž
𝐨𝐝 𝟗:𝟎𝟎 𝐝𝐨 𝐨𝐭𝐩𝐫𝐢𝐥𝐢𝐤𝐞 𝟏𝟒:𝟎𝟎

Posjetitelje očekuje kušanje različitih vrsta pršuta, druženje s proizvođačima i prilika za kupnju ovog vrhunskog proizvoda.

Dalmatinski, drniški, istarski i krčki pršut – četiri različita karaktera, ali ista kvaliteta potvrđena i na razini Europske unije.

Iskoristite ovu priliku za aktivan i ukusan vikend u Dubrovniku

Dubrovačko izdanje Dana hrvatskog pršuta organizira se uz financijsku podršku Ministarstva turizma i sporta, Hrvatske gospodarske komore, Dubrovačko-neretvanske županije, Turističke zajednice Dubrovačko-neretvanske županije i Turističke zajednice grada Dubrovnika.

——–

𝐃𝐮𝐛𝐫𝐨𝐯𝐧𝐢𝐤 𝐰𝐢𝐥𝐥 𝐛𝐞 𝐚𝐥𝐥 𝐚𝐛𝐨𝐮𝐭 𝐨𝐧𝐞 𝐨𝐟 𝐂𝐫𝐨𝐚𝐭𝐢𝐚’𝐬 𝐦𝐨𝐬𝐭 𝐢𝐜𝐨𝐧𝐢𝐜 𝐝𝐞𝐥𝐢𝐜𝐚𝐜𝐢𝐞𝐬 𝐨𝐧 𝐀𝐩𝐫𝐢𝐥 𝟐𝟒 𝐚𝐧𝐝 𝟐𝟓 – 𝐩𝐫𝐨𝐬𝐜𝐢𝐮𝐭𝐭𝐨

The 12th Croatian Prosciutto Days are coming to the city, bringing together producers, experts and everyone who appreciates top-quality local food. The program begins on 𝐅𝐫𝐢𝐝𝐚𝐲, 𝐀𝐩𝐫𝐢𝐥 𝟐𝟒 at Hotel Lapad, featuring discussions on production, quality and market positioning, along with the selection of the champion prosciutto.

𝐒𝐚𝐭𝐮𝐫𝐝𝐚𝐲, 𝐀𝐩𝐫𝐢𝐥 𝟐𝟓 is the day for visitors
Gruž Market
from 9:00 to around 14:00

Enjoy tastings, meet local producers and take home some of the finest prosciutto.

Dalmatian, Drniš, Istrian and Krk prosciutto – four distinct styles, all protected at the EU level and known for their quality.

A great opportunity to spend a tasty and engaging weekend in Dubrovnik

#experiencedubrovnik #croatiafulloflife #dubrovnik #dubrovnikriviera #dubrovnikneretvacounty #feelfreetodiscover #visitdubrovnik #dubrovnikoldtown #dubrovnikcroatia

Predavanje “O vremenu, klimi i još koječemu…”
2026-04-24 18:00 - 19:30 | Sveučilište u Dubrovniku – Ćira Carića, Ćira Carića 4, Dubrovnik, Dubrovačko-neretvanska, 20000, Croatia
Koliko puta vrijeme odluči više nego sve ostalo?

U petak, 24.4. u 18:00, Zoran Vakula na Pomorskom odjelu otvara temu koja je onima na moru uvijek aktualna, ali zanimljiva i svima ostalima.

Predavanje
“O vremenu, klimi i još koječemu…”

Otvoreno za sve, ulaz besplatan.
Vidimo se.

#elafitislalom #dubrovnik #vrijeme #prognoza
